Fartøyenes foretrukne operasjonsfelt var i smult farvann innen rekkevidde for de danske og norske kystfortene, som kunne gi en kjærkommen håndsrekning under jakten på eller flukten fra fiendtlige skip. Kanonbåtene hadde likevel flere seire i kamp med britiske orlogsskip, og kunne til en viss grad beskytte sivil skipsfart til og fra landene i de syv årene konflikten varte.